澳大利亚

澳大利亚，又叫澳大利亚联邦，勒到南半球。澳大利亚是地球浪最小个一个洲，但是是地球浪最搭个岛国。伊有交关岛勒拉印度洋，太平洋里向。相邻个国家有得：北面有印度尼西亚，东帝汶，巴布亚新几内亚；东北有所罗门群岛咾啥；东南有新西兰。 勒澳大利亚主岛浪，42,000年前就有土著居民住勒海。后来，有北面邻国捉鱼人经常光顾；再后来，17世纪个辰光，欧洲探险家搭商人登岛，澳大利亚岛个东半部分勒1770年拨英国占领。勒1788年1月26号成立新南威尔士殖民地，主要是用来关犯人个。随仔人口增长搭发现新个地方，19世纪辰光，其他5个州相继成立。 1901年1月1号，居6个州成为澳大利亚联邦，英联邦个澳大利亚宣告成立。首都堪培拉，勒勒澳大利亚首都行政区。澳大利亚乃歇(现在)大约匝2千1百万人口，侪集中勒大城市，比如悉尼，墨尔本，布里斯班，珀斯搭阿德莱德。 澳大利亚名字历史个来源 澳大利亚个名字来源于古代拉丁语 Australis,意思是南面个地方。 "南面未知大陆"个传说 ("unknown land of the south" 或者拉丁语Terra Australis/terra australis incognita)勒欧洲中世纪个辰光就有了，但是过去侪弗了解，有点神秘。最早开始勒英语里向用"澳大利亚"(Australia)搿個名字是勒到1693翻译个法国作家Gabriel de Foigny个作品Les Aventures de Jacques Sadeur dans la Découverte et le Voyage de la Terre Australe(法语，意思是Jacques Sadeur勒南方大陆浪发现搭旅行个探险，1692年出版，当时用个是笔名Jacques Sadeur)。 "澳大利亚"名字开始普遍个辰光是1814年由旅行家Matthew Flinders写个A Voyage to Terra Australis(去南方大陆个旅行)，渠勒到文章里向用"Australia"搿個词语指代整個南太平洋地区。1817年，新南威尔士总督拉克伦·麦觉理（英语：Lachlan Macquarie）勒朝英国发个陈辞里向用搿個词，推荐用搿個词语为官方用语。1824年个辰光，正式批准。 "Australia" 勒澳大利亚英语里向读 /ə.ˈstɹæɪ.ljə/, /ə.ˈstɹæɪ.liː.ə/ 或者/ə.ˈstɹæɪ.jə/。 地理搭气候 澳大利亚面积广大，东西，南北跨度侪蛮大，所以气候也有好星种类，有赤道气候，热带气候，沙漠地带，湿地，山地等等。 大堡礁是世界浪最大个珊瑚礁，一直沿仔东北海岸延伸，搿个地方是有名个旅游胜地 另外，澳大利亚中部，北部地区是大沙漠，也是探险家个乐园。其中有城市艾利斯斯普林斯，可以坐Quantas飞机直达，或者可以坐火车到。勒居附近有著名景点艾尔斯岩（英语：Ayers Rock）（一大块红颜色个石头）。 参考 外部链接 Wikivoyage guide to Australia 澳大利亚卫星照片 勒到 WikiMapia 澳大利亚政府门户网站 英联邦政府在线 澳大利亚移民搭多元化文化部(简称DIMA) 澳大利亚外交搭贸易部(简称DFAT): 国家信息 档案，存勒互联网档案馆当中。（2005年1月10号） 卫星图片-澳大利亚 (Google Maps) 澳大利亚国家图书馆 澳大利亚国家博物馆 澳大利亚旅游官方网站 CIA World Factbook entry on Australia